આ સીક્વલ જોઈને એ ચર્ચા ચાલશે કે એનો પહેલો ભાગ સારો હતો કે બીજો? પરંતુ એક વાત ચોક્કસ છે, જો તમને સુપરહીરો મૂવીઝમાં મજા પડતી હોય તો આ ફિલ્મ તમને એકદમ પૈસાવસૂલ જલસો કરાવશે. હવે પછીના ત્રીજા ભાગમાં બીજા ચાર નવા સુપરહીરો એન્ટર થવાના છે (આમેય માર્વલ કૉમિક્સને તો સુપરહીરોની ઘરની જ ખેતી છે). દુ:ખ ખાલી એ જ વાતનું છે કે આ ફિલ્મનો ત્રીજો ભાગ હવે છેક ત્રણ વર્ષ પછી ૨૦૧૮માં આવશે. અને હા, ફિલ્મની એન્ડ ક્રેડિટ્સ શરૂ થઈ જાય ત્યાર પછી પણ રોકાજો, ત્રીજી ફિલ્મમાં ઍવેન્જર્સને કેવા દૈત્યનો સામનો કરવો પડશે એની ઝલક ચૂકશો નહીં.